b'\n_START_ARTICLE_\nUdon\n_START_PARAGRAPH_\nUdon (jap. \xe9\xa5\x82\xe9\xa3\xa9, \xe3\x81\x86\xe3\x81\xa9\xe3\x82\x93) \xe2\x80\x93 japoni\xc5\xa1k\xc5\xb3 stor\xc5\xb3 makaron\xc5\xb3 i\xc5\xa1 kvietini\xc5\xb3 milt\xc5\xb3 atmaina, kaip ir soba, b\xc5\xabdinga japoni\xc5\xa1kai virtuvei. Udon ir soba yra tradiciniai japoni\xc5\xa1ki makaronai, skirtingai nuo ramen\xc5\xb3, \xe2\x80\x9epasiskolint\xc5\xb3\xe2\x80\x9c i\xc5\xa1 Kinijos po Japonijos u\xc5\xbedarymo u\xc5\xbesienie\xc4\x8diams, Meid\xc5\xbei laikotarpio prad\xc5\xbeioje. Pagrindinis skirtumas tarp udon ir ramen\xc5\xb3 yra tai, kad gaminant makaronus nenaudojami kiau\xc5\xa1iniai._NEWLINE_Udon \xe2\x80\x93 kvietiniai, 2\xe2\x80\x934 mm skersmens storio makaronai. J\xc5\xb3 spalva gali b\xc5\xabti nuo baltos iki balk\xc5\xa1vos, o konsistencija \xe2\x80\x93 mink\xc5\xa1ta ir elastinga. Udon paprastai patiekiamas kaip makaron\xc5\xb3 sriuba, sultinys. Gali b\xc5\xabti valgomas tiek kar\xc5\xa1tas, tiek \xc5\xa1altas. \xc5\xa0altas udon vasar\xc4\x85 ypa\xc4\x8d vertingas per kar\xc5\xa1\xc4\x8dius, pvz. bukkake udon. Kaip taisykl\xc4\x97, patiekalas pabarstomas pjaustytais svog\xc5\xabn\xc5\xb3 lai\xc5\xa1kais. Kiti paplit\xc4\x99 u\xc5\xbepildai yra tempura, da\xc5\xbenai i\xc5\xa1 kreve\xc4\x8di\xc5\xb3, mirinas ir soj\xc5\xb3 pada\xc5\xbeas._NEWLINE_Sultinio skonis ir prieskoni\xc5\xb3 naudojimas \xc4\xafvairiuose regionuose skiriasi. Paprastai rytin\xc4\x97je Japonijos dalyje naudojamas tamsiai rudos spalvos sultinys i\xc5\xa1 tamsiojo sojos pada\xc5\xbeo, o vakar\xc5\xb3 Japonijoje naudojamas \xc5\xa1viesiai rudas sultinys i\xc5\xa1 \xc5\xa1viesaus sojos pada\xc5\xbeo. Tai atsispindi greitai paruo\xc5\xa1iam\xc5\xb3 makaron\xc5\xb3 pakuot\xc4\x97se, kurios da\xc5\xbenai gaminamos dvejopos \xe2\x80\x93 rytams ir vakarams.'